open-index/open-wikipedia-markdown huggingface dataset:
Отпорен на смрт

**Отпорен на смрт** (англиски: *Death Proof*) е американски филм од 2007 година, режиран од Квентин Тарантино, кој е автор и на сценариото.  Во филмот настапуваат Курт Расел, Зои Бел, Розарио Досон, Ванеса Ферлито, Џордан Лед, Сидни Поатје, Трејси Томс, Мери Елизабет Винстид и Роуз Мекгован.

Филмот е посвета на насилните филмски жанрови од 1970-те години. Тој се прикажувал во кината во САД заедно со филмот „Планетата терор“ (*Planet Terror*)) на Роберт Родригес како втор дел од заедничкиот проект „Грајндхаус“ (*Grindhouse*), со цел да се копира искуството на гледање на два експлоатациони филмови во една вечер, во т.н. „грајндхаус“ () кина. Филмовите биле објавени одделно на DVD, додека „Отпорен на смрт“ бил издаден во продажба на 19 септември 2007.

## Содржина
Филмот се фокусира околу психопатскиот каскадер Мајк (го игра Расел), кој следи млади жени, ги фотографира, а потоа ги убва во наместени автомобилски несреќи, употребувајќи го својот каскадерски автомобил кој е „отпорен на смрт“. Еднаш, во Остин, Мајк се спријателува со неколку девојки кои излегуваат во еден клуб. По неколку пијачки и заводлив танц со нив, тој поаѓа во својата убиствена акција. Другпат, во Тенеси среќава група девојки кои работат како глумици и каскадерки во филмовите од Б-продукцијата. Гледајќи ги како се забавуваат со својот автомобил, повторно не може да се воздржи од убиствениот нагон...

## Наводи

## Поврзано
* *[[Грајндхаус (филм)]]*
* *[[Планета Терор]]*

## Надворешни врски

* Официјално мрежно место 
*  
*  
* Рецензија на „Отпорен на смрт“  на Cahiers du cinéma 

Категорија:Американски филмови
Категорија:Трилери
Категорија:Филмови од 2007 година
Категорија:Филмови на англиски јазик
Категорија:Филмови на Квентин Тарантино
Категорија:Филмови со Курт Расел
Категорија:Филмови со Сидни Поатје
Двојно прикажување

**Двојно прикажување** () претставува феномен во филмската индустрија според кој менаџерите на кино салите прикажувале два филма еден по друг во една вечер, а ја наплатувале цената за еден, или кога еден игран филм ќе биде придружен со неколку други пократки ленти на различни теми.

Ова потекнува од 1920-те години кога кино салите барале нови начини за привлекување на гледачи за време на големата депресија и почнале да го менуваат начинот на кој наплатувале за филмови.

Во модерен контекст, „двојно прикажување“ може да се однесува на прикажување на телевизиска програма во која две епизоди се прикажани последователно.

Категорија:Филмски и видео поими
Категорија:Историја на филмот
Портокалово џуџе

**Портокалово џуџе** (**ѕвезда од главната низа од типот K** или **K V ѕвезда**) — ѕвезда во главна фаза (водородна соединување) со спектрален тип K и класификација на сјајност V. Ваквите ѕвезди според големина се меѓу црвените ѕвезди од типот M во главната фаза со сјајност V, и жолта ѕвезда од типот G во главната фаза и сјајност V. Имаат маса од 0,5 до 0,8 пати поголема од нашето Сонце и површинска температура меѓу 3.900 и 5.200 K. Примери за ваква ѕвезда се Алфа Кентаур B и Епсилон Индијанец.

Овие ѕвезди се посебно интересни кога станува збор за вонземски живот, бидејќи се стабилни во нивната главна фаза долго време (15 до 30 милијарди години, во споредба со 10 милијарди за Сонцето). Ова може да создаде можност за еволуирање на живот на планетите кои кружат околу вакви ѕвезди.

## Наводи

Категорија:Видови ѕвезди
Оса-копач

**Осите-копачи** (лат. *Sphex*) е космополитски род на грабливци од семејството Тенкостомачни оси кои својот плен го убодуваат и парализираат. Постојат над 130 познати видови на вакви оси. Пред да положи јајца, осата спрема „гнездо“ (некои видови гнездото го копаат во земја, а пак други се гнездат во постоечки дупки) и ставаат залихи од фатени инсекти. Пленот го оставаат жив, но парализиран од токсичните материи. Потоа осите ги поставуваат јајцата во вака приготвеното гнездо. Кога осините ларви ќе излезат, тие е хранат со парализираните инсекти.

Добро познат вид на вакви оси е големата златна оса-копач (*Sphex ichneumoneus*) која живее во Северна Америка. Нејзините млади презимуваат во гнездото. Кога ќе достигнат возраст, осите во себе веќе имаат генетски програмирано поведение и постапки кои се потребни за уште една сезона на изградба на гнездо и нов пород. Во текот на летото една женка гради и до шест гнезда, секое со џебови за јајца. Изградбата и снабдувањето со залихи на гнездото се врши на мошне стереотипен начин, при што секој чекор е строго предодреден.

## Надворешни врски
* Голема златна оса-копач ''Sphex ichneumoneus'' - дијагностички фотографии со голем формат, оса со плен 

Категорија:Пчеловидни
Баганур

thumb|Патен знак за Баганур.
**Баганур** (, *Мало езеро*) — град во Монголија и воедно еден од деветте области во Улан Батор. Оваа област (дистрикт) е поделена на четири супдистрикти.

Баганур всушност е посебен град, сместен на границата помеѓу покраините Тов и Хентиј. Градот бил создаден најпрво како воена база од страна на Советскиот Сојуз. Воедно, денес градот е еден од најиндустриските градови во Монголија и меѓу десетте најголеми градови во Монголија. Во последно време има покренато иницијатива за одделување на градот од административната единица Улан Батор.

## Сообраќај
Баганур се наоѓа на Транс-монголската железничка линија, главна линија што ја поврзува Кина со Русија.

## Поврзано
* Список на градови во Монголија
* Улан Батор

## Наводи

Категорија:Градови во Монголија
Категорија:Области во Монголија
Апостол Андреја

**Свети Андреј(а) Првоповикан**, наречен и како **Свети Андреј** — христијански светец, еден од дванаесетте апостоли на Исус Христос. Тој има значајно место во христијанската религија и во народниот живот, иако со неговото име и неговиот ден се поврзани малку обичаи и верувања.

## Живот
Тој е син на Јонин и брат на Свети Петар. Роден е во Витсаида на брегот на Генизаретското Езеро и по занимање бил рибар. Се смета дека пред да станел апостол, Андреј бил ученик на Јован Крстител. Но според Евангелието по Јован, Исус рекол: „*Еве тоа е јагнето Божје што ги собира сите гревови на овој свет*“ тогаш Исус го повикал, оттука  и е наречен Првоповикан. Андреј станал прв Исусов ученик и никогаш повеќе не се одделил од него, а присуствувал на сите големи настани поврзани со Исус Христос: кога Исус им се јавил на апостолите по Воскресението, на Вознесението, како и на слегувањето на Светиот Дух. Во своето верување во Исус Христос, Андреј го повикал и братот свети Петар. Својата вера ја проповедал во Мала Азија, во Грузија и во Скитија поради што се смета за покровител на Романија и Русија. На Пелопонез, во градот Патрас, тој излечил многу болни и така придобил многу луѓе за христијанската вера. Притоа, тој ги придобил и братот и снаата на градоначалникот на Патрас, поради што тој наредил Андреј да биде распнат на крст, но не како Исус, туку во форма на буквата Х. Два дена и две ноќи, 70-годишниот апостол Андреј се мачел пред да ја испушти душата.

[мини|лево|Црквата „Св. Андреј“ во [Патра, Грција каде се чуваат реликвии на Апостолот Андреј.]]
Руската православна црква го почитува апостол Андреј како свој основач. Исто така, се смета дека свети Андреј ја основал црквата и во Византион, денешен Истанбул. Оттука, денес, цариградските патријарси се сметаат за негови директни наследници. За време на владеењето на цар Константин I Велики, неговото тело било пренесено од Патрас во Цариград и било поставено во црквата на Светите Апостоли. Подоцна главата му била пренесена во Рим, каде што со многу почести се чува и денс во базиликата Св. Петар. Неговиот празник е на 13 декември.

## Наводи

Категорија:Апостоли

Категорија:Родени во 1 век
Категорија:Починати во 1 век
Категорија:Православни светци
Категорија:Римокатолички светци
Категорија:Римјани од 1 век
Категорија:Ранохристијански маченици
Категорија:Светци од Светата Земја
Категорија:Епископи од 1 век
Категорија:Светци на Златната Легенда
Категорија:Англикански светци
Категорија:Светци од Новиот завет
Категорија:Христијански светци од 1 век
Апостол Јаков Зевдеев

**Јаков Зевдеев**, познат уште и како Стари (грчки: Ιάκωβος, латински: Iacobus) е еден од дванаесетте апостоли на Исус Христос и е признат за христијански светец.

Апостол Јаков е роден во Палестина. Јаков заедно со својот татко и брат биле рибари. Во Евангелието, браќата се нарекуваат Зевдееви по името на нивниот татко. Тој бил голем преврзаник на Исус Христос. Во Евангелието се вели дека Јаков бил еден од тројцата апостоли на кој Исус Христос им ги откривал најголемите тајни. За него се вели дека целиот живот не јадел ниту маст ниту зејтин, туку дека живеел само на леб и вода и дека бил девственик до крајот на животот. Господ го вбројал во Своите Седумдесетмина апостоли.Според преданието, тој и во Мисир одел заедно со Дева Марија и со Јосиф кога Ирод барал да се убие новородениот Цар. По воскресението, Исус Христос нему му се јавил посебно, како што сведочи Свети апостол Павле (1 Кор. 15). Со указ на Господ ја составил првата литургија, којашто за подоцните христијани беше премногу долга, па затоа Свети Василиј Велики и Свети Јован Златоуст ја скратиле и преработиле.

Свети Јаков проповедал по најразлични држави, сè до Шпанија. По враќањето од Шпанија, се состанувал со многубројни евреи со кој дискутирал на различни теми од реклигијата, па затоа евреите не можејќи да му одолеат го најмиле магионочарот Хермоген. Но и самиот Хермоген, па и неговиот ученик Филип, кога го слушнале како проповеа, се покрстиле и преминале во христијанската вера.

Тогаш евреите го обвиниле пред Ирод и го наговориле Јосиј да го изклевети апостолот пред царот. Кога Јаков бил осуден на смрт, и самиот Косиј бил исто така осуден на смрт. Одејќи кон бубилиштето, Јосиј му се молел на Јаков да му прости за клеветата. Јаков го прегрнал и му рекол: “Мир во тебе, нека е простено“.

Јаков бил убиен во 44 година во Ерусалим. Неговото тело било пренесено во Сантјаго де Компостела во Шпанија, каде на неговиот гроб до ден денеска се случуваат различни чудни работи. Во 11 век, Сантјаго де Компостела станал еден од најзначајните места во христијанство|христијанството, по Светата земја. Во неговата чест, многу други градови Латинска Америка и Шпанија го носат неговото име, како што се Сантјаго де Чиле (главниот град на Чиле), Сантјаго де Гвајакил (најголемиот град во Еквадор), Сантјаго дел Естеро (најстариот град во Аргентина) и Сантјаго де Куба (втор најголемиот град во Куба ).

Негов брат е Апостол Свети Јован. Неговиот живот е опишан во евангелието на Матеј и Марко. Тој е единствеиот апостол чијашто смрт е опишана во Новиот завет. Католичката црквата неговото име го слави на 25 јули, а православната црква на 30 април.

## Наводи


Категорија:Светци од Светата Земја
Категорија:Православни светци
Категорија:Римокатолички светци од Палестина
Категорија:Ранохристијански маченици
Категорија:Починати во 44 година
Категорија:Англикански светци
Категорија:Родени во непозната година
Категорија:Светци од Новиот завет
Категорија:Христијански светци од 1 век
Подводен избув

250px


**Подводен избув** — вид на вулкански избув каде лавата избива под океанот. Најголемиот број на избувите на Земјата се подводни, но само мал број од нив се документирани бидејќи подводните вулкани се тешки за надгледување. Највеќето од нив се случуваат на средноокеански гребени.

## Наводи

Категорија:Видови на вулкански избуви
Полско лутиче

**Полското лутиче** (науч. *Ranunculus acris*) — еден од почестите видови на лутиче ширум Европа и умерените предели на Евроазија. Ова е влакнесто растение со извишени витки стебленца на кои стојат сјајни жолти цветови со пречник од околу 25&nbsp;мм. На цветот има пет венечни ливчиња на 5 зелени чашкини ливчиња кои пожолтуваат штом ќе се развие растението.

На него има многубројни прашници вметнати под плодницата и цвета од мај до јули. Кај другите членови на овој род, многубројните семиња се присутни во облик на семенки.

Народниот назив „лутиче“ води потекло од фактот што тие знаат да предизвикаат „луто“ чувство на кожата. При ракување со лутичињата треба да се биде претпазлив, бидејќи тие во себе ја содржат состојка ранункулин, која тогаш се разложува и создава протоанемонин, кој може да предизвика воспалувања на кожата. Токсичните материи се разложуваат со сушење, и затоа секакво ракување на суви лутичиња е безбедно.

## Галерија

Image:Ranunculus acris.jpg|Цвет на полско лутиче
image:RanunculusAcris.jpg|Расцутени лутичиња
image:Illustration_Ranunculus_acris0.jpg|Илустрација на полско лутиче
image:Miyama-kinpouge.jpg|Расцветани лутичиња


## Наводи
* 

## Надворешни врски
* МИНР

* 

Категорија:Флора на Македонија
Категорија:Флора на Европа
Категорија:Лековити растенија
Категорија:Лутичиња
Категорија:Таксони опишани од Карл Линеј
Категорија:Растенија опишани во 1753 година
Знаме на Европа (појаснување)

**Знаме на Европа** може да означува една од следните две статии:

# Знаме на Европската унија
# Список на знамиња во Европа
Јужноцентрален африкански црн носорог

**Јужноцентралниот африкански црн носорог** (*Diceros bicornis minor*) познат и само како **Јужноцентрален црн носорог** е подвид на Црниот носорог. Иако е најброен од сите подвидови на овој носорог, сепак се наоѓа на списокот на критично загрозени видови според „Меѓународниот сојуза за заштита на природата“ (МСЗП). Како и останатите повидови и овој носорог има испакната горна усна и живее во саваните.

## Распространетост
Во минатото бил распространет од западна и јужна Танзанија, преку Замбија, Зимбабве и Мозамбик, до северните и источните делови на Јужноафриканска република. Најверојатно бил присутен и во јужните делови на Конго, северна Ангола и источна Боцвана. Денес, најбројната популација се наоѓа во Јужна Африка, а помала популација има и во Зимбабве. Многу мали популации се среќаваат и во Свазиленд и јужна Танзанија. Јужноцентралниот африкански црн носорог денес се смета за изумрен во Боцвана, Замбија, Ангола и најверојатно во Мозамбик.

## Популации
Вкупната популација на јужноцентралниот црн носорог во 1980-тите била 9090 единки . Прекумерниот лов поради неговиот рог, ја намалил оваа бројка на 1300 во 1995 година. Во 2001 година, популацијата е проценета на 1651 единка. Во последните 50 години, бројот на овие носорозои е намален за 90%. Најголема закана претставува нелегалниот лов кој за среќа се намалува во последните години.

## Наводи


## Надворешни врски
* http://www.rhinos-irf.org/  (International Rhino Fund dedicated to the conservation of rhinos)
* http://www.iucnredlist.org/search/details.php/39321/summ
* http://www.iucnredlist.org/search/details.php/39321/doc
* http://www.iucnredlist.org/search/details.php/39321/all 
* http://www.rhinos-irf.org/rhinoinformation/blackrhino/subspecies/southc.htm 
 
 

Категорија:Непарнокопитни
Категорија:Носорози
Јужнозападен африкански црн носорог

**Јужнозападниот африкански црн носорог** (*Diceros bicornis bicornis*) познат и само како **Јужнозападен црн носорог** е подвид на Црниот носорог. Во моментот се наоѓа во групата на ранливи видови според црвената список на „Меѓународниот сојуз за заштита на природата“ (МСЗП). Најголема закана за овој подвид претставува ловокрадството.

## Особености
Јужнозападниот африкански црн носорог се разликува од останатите под видови на црниот носорог по тоа што има најголем и најправ рог. Овој подвид е и најадаптиран за живот во сувите предели. Го среќаваме во неплодните савани и на места каде има пустинска клима.

## Популации и заштитен статус
Во минатото овој подвид бил распространет во Боцвана, ЈАР, Ангола и Намибија. Денес, како резултат на преголемиот лов, нивната распространетост е доста намалена. Набројната популација живее во Намибија и брои 893 единки, што е 94,7% од подвидовите кои живеат таму. Од неодамна повторно е присутен и во Јужна Африка, каде популацијата двојно е зголемена од 1980-тите кога изнесувала само 300 единки. Според последните проценки во 2001 година, има 943 единки во дивината и ниедна во заробеништво. Намалувањето на ловокрадството е главната причина за зголемувањето на бројот на овие животни.

## Надворешни врски
* http://www.iucnredlist.org/search/details.php/39318/summ
* http://www.iucnredlist.org/search/details.php/39318/dist
* http://www.iucnredlist.org/search/details.php/39318/doc
* http://www.rhinos-irf.org/rhinoinformation/blackrhino/subspecies/southw.htm 
* http://www.rhinos-irf.org/  (The International Rhino Foundation dedicated to the conservation of rhinos)
 
 

Категорија:Непарнокопитни
Категорија:Носорози
Категорија:Животински таксони опишани од Карл Линеј
Specman

**Specman** е АЕД алатка, која се користи за афтоматизирање на потврда на машинска опрема. е специјализирана средина за работење со, составување и отстранување грешки на јазикот за потврда на машинска опрема ''e''.

Specman е изворно дело на Verisity, млада израелска форма, која што подоцна е преземена (купена) од Cadence. 

За да може да се направи пробен праг (*testbench*) на дизајн, Specman треба да биде наврзан со со логички симулатор за HDL (јазик за изработка на машинска опрема). 

## Надворешни врски
* http://www.thinkverification.com/ 
* http://www.asic-world.com/specman/
* http://www.specman-verification.com/ 
* http://www.ieee1647.org/
* Editor Syntax Highlighting Modes
** Emacs Specman Mode 
** VIM Specman Mode 
** JEdit Specman Mode
** DVT

Категорија:Сметачи
Знамиња во Европа

right|200px|Европа.
Ова е галерија на државни и национални **знамиња во [[Европа]]**. Галеријата опфаќа само независни држави, зависни територии и непризнати самопрогласени држави. Автономните региони и републики не се наведени.

## Независни држави

## Зависни територии

## Непризнати држави

## Останати независни ентитети

## Поврзано
* Европа
* Грбови во Европа

Европа
*
Апостол Филип

**Свети Апостол Филип** е еден од дванаесетте апостоли на Исус Христос.

Роден е во Витсаида, Галилеја, исто како и Апостол Петар и Апостол Андреј. Според Библијата, тој бил повикан од страна на Исус Христос да го следи и да му стане апостол. Тогаш тој се запознал и со Натанаил, кој според мислењата, се смета дека е другото име на апостол Вартоломеј.

Евангелието го проповедал во Галилеја, Грција, Аварија, Етиопија. Според верувањата, во Грција евреите сакале да го погубат, но тој успеал да се спаси со помош на Господ, каде подоцна еврејскиот архијереј ослепел. Вршејќи чуда, воскреснал мртовец од Јерапол . Негови придужници се сестра му Маријамна и Апостол Вартоломеј. Во фригискиот град Јерапол се сретнал со друг мисионер - Апостол Јован. Овде имало некоја опасна змија, која надбожниците грижливо ја хранеле и ѝ се поклонувале како на Бог. Со Божјата молитва, тој, заедно со Свети Вартоломеј таа змија ја усмртиле. Со тоа врз себе го навлекле гневот на помрачените луѓе. Свети Филип бил затворен и распнат на дрво со главата надолу, заедно со Свети Вартоломеј. Тогаш, според верувањата, се отворила земјата и роголтала судијата и мнозина истомисленици како него. Луѓето, исплашени трчале да ги симнат распнетите светци, но успеале да го задржат само Свети Вартоломеј а Свети Филип веќе бил издивнат.

Моштите на Свети Филип подоцна биле префрлени во Рим.

Категорија:Православни светци
Категорија:Римокатолички светци
Категорија:Родени во непозната година
Категорија:Светци од Новиот завет
Категорија:Светци од Светата Земја
Категорија:Христијански светци од 1 век
Список на латински изрази (целосен)

Во продолжение следува **целосната список на најчесто употребувани фрази** од латинскиот јазик, подредени по абецеден ред.

## Поврзано
* Список на латински фрази
* Список на латински фрази (A–E)
* Список на латински фрази (F–O)
* Список на латински фрази (P–Z)

Категорија:Латински изрази
Категорија:Списоци за лингвистика
Афект

thumb|right|Мајка и дете изразуваат афект.
**Афект** е силно емоционално доживување, пропратенo со изразени телесни промени. Афектите претставуваат динамични сили кои можат да предизвикаат пријатни чувства (љубов, задоволство, гордост, пожртвуваност) , но и непријатни чувства (страв, срам, гадење, љубомора, чувство на вина, тага, гнев и сл.).

## Наводи

## Надворешни врски
* Речник на психотерапија за афект

Категорија:Психологија
Апостол Тома

**Апостол Свети Тома**, уште познат и како Томас или Близнак, е еден од дванаесетте апостоли. Тој е можеби најпознатиот апостол кој не верувал во Христовото воскресение. Исто така тој е и единствениот апостол кој отишол надвор од Римското Царство да го проповеда Евангелието, односно во Персија, Кина и Индија. За него се смета дека можеби е првиот католик во западниот свет.
	
мини|лево|''Томино неверство'' од Данаил Несторов Фрчкоски, 1927
Во Евангелието на Јован во 11:16, се споменува дека кога Свети Лазар починал, апостолите на еден начин се спротивставиле на Исус Христос да се вратат во Јудеја, Свети Тома смело одговорил: “*Да одиме и ние да умраме со Него“.* Свети Тома е единствениот апостол кој не присуствувал на погребот на Пресвета Богородица. Останатите апостоли биле специјално дојдени во Ерусалим за самиот погреб на Дева Марија.

Апостол Тома е почитуван како светец во Римокатоличката црква и Православна црква. Римокатоличката црква неговото име го славела на 21 декември. Таа била преместена поради тоа што на истата дата е починал Свети Петар Канисиус. Така, во римокатоличката и англиканската црква, Свети Тома се чествува на 3 јули.
 
Во Православната црква, Источнокатоличката црква, Свети Томе го чествуваат во недела, односно една недела по Великден. Црквите кои го следаат јулијанскиот календар, празникот на Свети Тома го чествуваат на 6 октомври.
 
## Апостол Тома како мотив во уметноста
* „Томината лекција“ - песна на руската поетеса Марина Цветаева од 1923 година.

## Надворешни врски
*  Апостол Тома 

## Наводи

Категорија:Апостоли
Категорија:Починати во 1 век
Категорија:Сириско христијанство
Категорија:Ранохристијански маченици
Категорија:Коптски православни светци
Категорија:Православни светци
Категорија:Светци од Светата Земја
Категорија:Христијански маченици од 1 век
Категорија:Погреби во Индија
Категорија:Родени во непозната година
Категорија:Светци од Новиот завет
Категорија:Епископи од 1 век
Категорија:Христијански светци од 1 век
Апостол Вартоломеј

**Свети Апостол Вартоломеј** е христијански светец, еден од дванаесетте апостоли на Исус Христос. Се смета дека Вартоломеј и Натанаило се една иста личност. Како Натанаило се споменува единствено во евангелието на апостол Јован, додека во останатите три се споменува како Вартоломеј.

Заедно со апостол Филип и неговата сестра Маријамна, а во едно време заедно и со апостол Јован го проповедал евангелието најпрвин во Азија, па во Индија, Ерменија. Во Ерменија заедно со апостол Филип биле затворени. Според верувањата, во градот Јерапол имало некоја опасна змија, која надбожниците грижливо ја хранеле и ѝ се поклонувале како на Бог. Со Божјата молитва, тој, заедно со Свети Вартоломеј таа змија ја усмртиле. Со тоа врз себе го навлекле гневот на помрачените луѓе. Свети Филип бил затворен и распнат на дрво со главата надолу, заедно со Свети Вартоломеј. Тогаш, според верувањата, се отворила земјата и роголтала судијата и мнозина истомисленици како него. Луѓето, исплашени трчале да ги симнат распнетите светци, но успеале да го задржат само Свети Вартоломеј а Свети Филип веќе бил издивнат.

По ова, Свети Вартоломеј отишол во Индија, каде го проповедал евангелието на апостол Матеј, преведувајќи го на индиски јазик. Потоа се вратил во Ерменија, каде христијаните веруваат дека ја спасил ќерката на царот од лудило братот на царот наредил Вартоломеј да биде затворен и распнат на крст, а потоа му ја пресекол и неговата глава. Неговото тело, христијаните го сочувале во оловен сандак. Самиот сандак бил фрлен во морето, кое водата го донела до Липарските острови, каде епископ Агатон го дочекал и го погребал во храмот. Подоцна, моштите биле префрлени во Рим.

Вартоломеј
Категорија:Апостоли
Категорија:Римокатолички светци од Палестина
Категорија:Светци од Светата Земја
Категорија:Светци на Златната Легенда
Категорија:Христијански светци од 1 век
Категорија:Христијански маченици од 1 век
Категорија:Англикански светци
Категорија:Родени во непозната година
Категорија:Светци од Новиот завет
252 (број)

**252 (двесте педесет и два)** — број и име на глифот што го претставува тој број. Тој е природен број  што следи после бројот 251 а претходник на бројот 253.
## Наводи

Категорија:Броеви
Категорија:Цели броеви
Сарај (град)

right|400px|thumb|Златната орда во 1389 и центарот Сарај

**Стар Сарај** или ***Сарај Бату***, бил главен град на Златната Орда и еден од најголемите градови во средновековието со околу 600.000 жители

## Стар Сарај

Градот **Стар Сарај** се наоѓал на реката Ахтуба во близина на поголемата река Волга. Денес во близина на тоа место се наоѓа селото Селитреное во Харабалинската област во Русија. Монголскиот Бату Хан го издигнал градот во 1240.

## Нов Сарај

**Нов Сарај**, бил град кој денес се наоѓа во близина на Волгоград. Според. Според историските податоци, овој град го наследил Стар Сарај како главен град на златната орда. Двата града биле неколкупати рушувани а додека последен пат биле разрушени од рускиот цар Иван IV.

## Мал Сарај
**Мал Сарај** или ***Сарај Јук***, бил друг град со слично име што се наоѓал на реката Урал. Градот бил центар на ногајската орда, една од наследничките на Златната орда.

## Наводи


Категорија:Уништени градови
Категорија:Монголско Царство
Категорија:Златна Орда
Категорија:Градови на Волга
Самарканд

**Самарканд** (узбечки: Samarqand, Самарқанд, , транскрипција: "Samarqand") — вториот најголем град во Узбекистан и главен град на покраината Самарканд. Градот е најпознат по неговата централна местоположба на Свилениот пат, главна делница помеѓу Кина и Европа. Градот исто така е познат по својата религиозност бидејќи тој е исламски центар и центар за веронаука во државата. Најпозната знаменитост во градот е Биби-Ханим џамијата. Поранешен центар на градот бил Регистан. Градот е додаден во списокот на светско богатство на УНЕСКО.

Категорија:Градови во Узбекистан
Вокатив

**Вокативот** е падеж што се користи за именки што објаснуваат лица (луѓе, предмети, животни итн) на кои се однесува значењето на именката или самата именка ја објаснува истата. Вокативниот израз директно посочува кон некое лице а додека не го објанува или посочува говорителот.

Историски, вокативот бил дел од падежните системи на индоевропските јазици, но постоел и во латинскиот јазик, санскритскиот јазик и во старогрчкиот јазик. Додека некои јазици го изгубиле падежот, во голем број на јазици сè уште се користи, како на пример во македонскиот јазик, иако тој важи за јазик без падежен систем. Сепак во македонскиот јазик не се смета за падеж, туку за падежен остаток. Покрај во сите словенски јазици се користи и во грчки јазик, романски јазик и во некои неиндоевропски јазици како на пример грузискиот.
## Наводи

Категорија:Падежи
Инструментал

**Инструментал** — граматички падеж што се користи за посочување дека именката е инструмент или средство од или со кое субјектот на реченицата го остварува дејството. Именката може да биде или физички објект или апстрактен предмет. Така на пример во рускиот јазик тоа се одвива на следниот начин:
* Я написал письмо пером. 
Во примерот, номинативот на именката *перо* се менува во инструментална падежна форма *пером* со кое се покажува преку како средство е извршено дејството.

## Наводи

Категорија:Падежи
Морган Цвангираи

мини|Морган Цвангираи

**Морган Ричард Чангираи** (; изг. МФА:  на шона) — зимбабвејски политичар и премиер на Зимбабве од 2009 до 2013. Роден е на 10 март 1952. Чангираи е еден од најголемите критичари на зимбабвеанскиот претседател Роберт Мугабе.

## Наводи

Категорија:Родени во 1952 година
Категорија:Зимбабвејски политичари
Категорија:Починати во 2018 година
Црвен џин

**Црвен џин** — светла џиновска ѕвезда со мала или средна маса (околу 0,5–10 сончеви маси) која е во доцна фаза од својата ѕвезден развој. Надворешната атмосфера испакната и тенка, со што полупречникот е огромен а површинската температура ниска, некаде од 5.000 K и пониска.

Највообичаени се црвените џинови (RGB) во кои сè уште се врши соединување на водород во хелиум, а јадрото е неактивен хелиум. Друг вид на црвен џин се асимптотските џинови (АГЏ) каде се произведува јаглерод од хелиумот преку троен-алфа-процес. На овие AGB ѕвезди им припаѓаат јаглеродните ѕвезди од типот C-N и C-R.

Истакнати сјајни црвени џинови на ноќното небо се Алдебаран (Alpha Tauri), Арктур (*Alpha Bootis*) и Гама Јужен Крст (Гакрукс), а уште поголеми од нив се Антарес (Алфа Скорпија) и Бетелгез (Алаф Орион) кои спаѓаат во групата црвен суперџин.

## Наводи

## Надворешни врски


Категорија:Џиновски ѕвезди
Категорија:Видови ѕвезди
Протоѕвезда

[thumb|righ|280px|Протоѕвезда во [глобула (*уметнички приказ*).]]
**Протоѕвезда** е широко небесно тело што се формира со собирање на гасот од џиновски молекуларен облак. Фазата наречена протоѕвезда е најраниот стадиум во процесот на ѕвездениот развој. За ѕвезда со маса колку нашето Сонце оваа фаза трае околу 100.000 години. Започнува со јадро кое ја зголемува својата густина во молекуларен облак, а завршува со формирање на ѕвезда од типот T Tauri, која потоа влегува во главната фаза. Ова е навестено од сончевиот ветер од типот T Tauri, вид на супер сончев ветер кој ја обележува промената одѕвезда која насобира маса во ѕвезда која зрачи со енергија.

## Наводи
* Larson, R.B. (2003), *The physics of star formation*, Reports on Progress in Physics, vol. 66, issue 10, pp.&nbsp;1651-1697

## Надворешни врски
* Planet-Forming Disks Might Put Brakes On Stars (SpaceDaily) Jul 25, 2006
* Planets could put the brakes on young stars Lucy Sherriff (The Register) Thursday 27 јули 2006 13:02 GMT
* Why Fast-Spinning Young Stars Don't Fly Apart (SPACE.com) 24 јули 2006 03:10 pm ET

Категорија:Ѕвезден развој
Категорија:Видови ѕвезди
Тврдина Белоградчик

**Тврдина Белоградчик** (бугарски: *Белоградчишка крепост*) е тврдина која се наоѓа во северозападниот дел на Бугарија. Се наоѓа непосредно над градот Белоградчик во дел од познатите Белоградчишки Карпи. Најстарата тврдина во регионот била изградена во периодот на Траките и Римското Царство. Античката крепост била проширена во Средниот век, а нејзиниот денешен вид е од периодот на доцната Отоманско Царство од почетокот на 19 век. За последен пат била користена како воен објект во 1885 година во текот на Српско-бугарската војна.

Планот на тврдината е сообразен со теренот и со карпите, високи повеќе од 70 метри. Има општо три внатрешни дворови. Најдолниот е со најголема површнина, вториот е помал и претставува врска од првиот кон третиот, а третиот е изграден меѓу највисоките карпи над вториот двор. Во дворовите постојат подземни тунели и магацини. Темелите на ѕидовите се дебели околу 2 метри, а нивната максимална висина е 12 метри. Вкупната површнина на комплексот е 10,210 м2. Крепоста е целосно прилагодена за одбрана со огнено оружје.

Денес е отворена за посети како туристички објект.

## Галерија


File:Belog 3.JPG|Првиот двор, сликан од врвот на карпите
File:Belog 1.JPG|Портата на третиот двор, сликана од вториот двор
File:Belog 2.JPG|Дел од карпите во третиот двор
File:Belogradchik-lapidarium-1.jpg|Римски мермер од лапидариумот во Белоградчик



## Надворешни врски
* Тврдина Белоградчик  на страницата www.bulgariancastles.com. 
* Тврдина Белоградчик на страницата на Никола Груев www.pbase.com/ngruev/. 
* 3D Тврдина Белоградчик

Белоградчик
Белоградчик
Категорија:Белоградчик
Категорија:Музеи во Бугарија
Голем крвоток

Големиот Крвоток е кружно движење на крвта од левата комора на срцето,преку аортата, другите помали артерии, крвните капилари и вените до десната преткомора.

Бидејќи во левата страна на срцето има оксидирана крв, таа преку комората т.е. преку артеријата аорта излегува, оди до сите органи и ткива и преку вената во десната предкомора се враќа редуцирана крв.

Аортата по излезот од левата комора лачно свиткува надолу, а потоа од неа се одвојуваат помали артерии што носат крв кон главата и во рацете.Оттука покрај ’рбетот аортата продолжува надолу разгранувајќи се на артерии што носат крв во внатрешните органи и во нозете.Сите овие артерии на крај се разгрануваат на капилари преку кои се донесува кислород и хранливи материи на ткивата и клетките.Откако ќе се изврши размена на материите, од капиларите редуцираната крв се собира преку вените.Од главата и горниот дел на телото сите вени се собираат во горната празна вена.Од долниот дел на телото, од нозете и внатрешните органи сите вени се собираат во долната празна вена.Горната и долната празна вена се влеваат во десната преткомора.Така крвта го поминува долгиот пат на големиот крвоток.Потоа започнува повторно малиот крвоток.

## Наводи
E (потврден јазик)

**e** е потврден јазик за машинска опрема (HVL/ХВЈ) прилагоден за ефикасна примена и висококвалитетен пробен праг (*testbench*).
Доста негови предности се:
- ориентиран кон аспектно-ориентирано програмирање
- Прееупотребливост, посебно кога тестот е напишан по конвенцијата за eVC (*e*-Verification Component/*е* - потврдна компонента).
- Овозможува случајно и засилено симулантно создавање, која е корисна за достигнување на високофункционална покриеност.
- прилагодлив и надоградлив

## Извори

* http://www.ieee1647.org/
* http://www.cadence.com/products/functional_ver/specman_elite/index.aspx
* http://www.us.design-reuse.com/articles/article5646.html
* Writing Testbenches: Functional Verification of HDL Models; Janick Bergeron; Second Edition, Kluwer Academic Publishers, 2003, ISBN 1-4020-7401-8
* http://www.amiq.ro/eparser.html 

Категорија:Потврдни јазици за машинска опрема
Глобула

[thumb|250px|Фотографија на глобула во регионот H II [IC 2944, сликана со телескопот Хабл]]

**Глобула** — темен облак од згусната прашина и гас, во кој понекогаш започнува формирање на ѕвезда. Глобулите се пронајдени во регионот H II, и имаат маса од 2 до 50 сончеви маси, на простор со ширина од околу една светлосна година. Содржат молекуларен водород (H2), јаглеродни оксиди и хелиум, и околу 1% (од масата) силикатна прашина. Во глобулите најчесто се формираат двојни или повеќеѕвездени системи.

## Наводи

## Надворешни врски

* Ѕвезда во создавање

Категорија:Темни маглини
Корона

**Corona** (од  - „круна“) може да се однесува на:

* Ѕвездена корона — надворешната атмосфера на Сонцето и другите ѕвезди
* „Корона“ (*Corona*) — мексиканско пиво
* Разговорно за коронавирусот и заболувања што ги предизвикува:
** SARS-CoV-2 — вирус на дишниот систем
** КОВИД-19 — епидемија на коронавирусот започната во 2019 г.

## Поврзано
* Крона
* Круна
Гравитациски колапс

thumb|Графички приказ на гравитациски колапс на ѕвезда
**Гравитациски колапс** во астрономијата е внатрешен одрон на масивно небесно тело под влијание на силите на гравитацијата. Се случува во момент кога сите други сили не можат да делуваат на високиот притисок за да ја балансираат гравитацијата и да го зачуваат масивното тело во хидростатичка рамнотежа.
## Наводи

## Надворешни врски
* Gravitational collapse on arxiv.org

Категорија:Ѕвезден развој
Категорија:Црни дупки
Категорија:Бели џуџиња
Категорија:Ефекти на гравитацијата
266 (број)

**266 (двесте шеесет и шест)** — број и име на глифот што го претставува тој број. Тој е природен број што следи после бројот 265 а претходник на бројот 267.
## Наводи

Категорија:Броеви
Пајак-крстач

**Пајакот-крстач**, наречен и **европски градинарски пајак** или **дијадемски пајак** (лат. *Araneus diadematus*) — мошне распространет кругоплет пајак во западна и источна Европа.  Живее и во делови од Северна Америка, од Нова Англија и југоисточните американски држави, па сѐ до северозападните држави и јужните предели на Канада.

Бојата им варира од многу светла жолта, па до многу темна сива, но сите се прошарани по грбот со пет или повеќе големи бели точки кои обликуваат крст. Белите точки се разултат на присуството на клетки кои содржат гуанин, кој е нуспродукт на белковински метаболизам.

Третипт пар нозе се специјализирани за потпомагање при плетењето на кружни мрежи. Ги користат и за одење по мрежата без да се заплеткаат. Овие нозе се употребливи само во мрежата; кога пајакот е на земја, овие нозе се пасивни, бидејќи не се прилагодени за одење по цврста површина.

Пајаците-крстачи знаат и да цврчат кога се во опасност.

Овој пајак е прилично крупен, и затоа не е лесно да се испровоцира за да касне - но дури и ако касне, ова е само малку непријатно, и сосема безопасно за луѓето.

Мрежите ги плетат женките, кои се поголеми, и кои во нив седат главечки, како на сликата, и чекаат пленот да се заплетка во мрежата. Потоа тиа набрзина го грабнуваат и го обвиткуваат со свила, па го јадат. Забележано е дека пајаците-крстачи си ја ајдат мрежата заедно со фатениот плен, и сето тоа трае пар минути. Потоа изутрина плетат друга мрежа.

Мажјакот, кој е многу помал, ѝ приоѓа внимателно на женката при парење. Доколку не е внимателен, може да се случи таа да го изеде.

## Поврзано
* Пајак
* Кеугоплет пајак

## Наводи


## Надворешни врски
* Пајак-крстач  на Никовите пајаци на Британија и Европа 
* Европски кругоплетци на Пајаци на северозападна Европа 
* Светски каталог на пајаци 

## Галерија

Image:Araneus diadematus 1 Luc Viatour.jpg|Пајак-крстач
Image:Araneus diadematus underside 2.jpg|Нагорен поглед на пајак кој плете мрежа
Image:Garden_Spider_with_Wasp.jpg|Пајак-крстач со оса
Image:Araneus_diadematus_3158.jpg|Пајак-крстач во Србија
Image:Araneus diadematus (Clerck, 1757).JPG|Пајак-крстач


Категорија:Кругоплети пајаци
Категорија:Пајаци на Европа
Вторичен извор

**Вторичен извор** или **секундарен извор** — поим во информациската наука и науката воопшто кој претставува документ или запис во кој се пренесени информации со кои може да се дојде до првичните извори, а делумно и во третичните.

Причината за настануање на овој тип на извори на информации лежи во тоа што пребарувањето по потребните научни информации може да биде макотрпно со оглед на огромниот број изводи на првични информации. За да се олесни пребарувањето низ првичните извори на информации развиени се посебен вид на публикации кои се нарекуваат *реферативни списанија* (реферираат, односно ги пренесуваат најбитните информации од првичните извори) или *реферативни бази на податоци*. Нивната задача е да служат како водич низ литературата.

Во вторичните извори на информации обично се пренесуваат најбитните информации со кои може да се дојде до дадениот првичен извор на информации.

## Некои видови на вторични извори на информации во науката
Најчесто вторичните извори на научни информации се делат на:
# Регистри на наслови,
# Регистри на изводи,
# Прегледи (или ревии),
# Каталожни картички и библиотечни каталози,
# Експресни информации и тековни предупредувања.

## Поврзано
* Првичен извор
* Третичен извор

## Наводи

Категорија:Историографија
Категорија:Информациска наука
Категорија:Истражување
Австралија (филм)

**Австралија** () е австралиски драма– филм на Баз Лурман од 2008 год. ‘Австралија’ е навистина огромен проект и сите кои работат на него велат дека било напорно, но секако се исплатило. Снимањето траело долги десет месеци, а буџетот на крај е заокружен на вртоглави 150 милиони австралиски долари. Никол Кидман и Хју Џекмен ги прифатија улогите без да го видат сценариото, и всушност заблагодарувајќи и се на Кидман, која откако дознала дека Лурман го режира филмот, го наговорила Џекмен да биде дел од екипата. Главната машка улога на почетокот ја играше Расел Кроу, но се откажа откако продукцијата драстично му ја намалил платата за да заштедат на буџетот.

## Синопсис
 

Лејди Сара Ешли е англиска аристократка која живее во несреќен брак без љубов и потомство. Го поминала животот во потрага за совршенство, па со текот на времето се претворила во нешто што никогаш не би сакала да биде – ладна и бесчуствителна жена, која секој ден изгледа исто. Сепак за промена ќе и се пружи кога ќе дознае дека наследила голем дел земја од далечната и непозната Австралија и поради тоа го напушта Лондон и тргнува во авантура. Нејзиниот водич околу немилосрдното пространство на Северната Територија е Дровер, суров водич на стока, кој за разлика на своето однесување е тотално различен од префинетоста на Сара. Нивната вистинска меѓусебна нетрпеливост ќе наруши една трагедија, после која Сара мора да се грижи за едно шармантно сираче Нола. Пола Абориџин, пола белец, Нола ќе се најде во друштво кое го третира како аутсајдер. Истовремено, земјиштето кое Сара го наследила, ранчот Faraway Downs, се наоѓа на работ на пропаста, а злобниот управител Неил Флечер планира со кралот на сточарите Карни да ја забрза неговата пропаст и да го преземе земјиштето. Како би го спасила земјиштето, Сара мора да се здружи со Дровер и да префрли илјада и петстотини грло стока преку прекрасната, но злобната, австралиска пустелија. Сето тоа ја тера Сара да се претвори во жена каква што отсекогаш сакала да биде, додека нејзиниот несакан однос со Дровер расти во длабоко почитување и доживување, а потоа и љубов.

## Глумечка екипа

## Филмски критики
Критиките како и секогаш се поделени. Мрежното место **Rotten Tomatoes** оваа романтична драма ја оцени со 52%, а оштото мислење гласи дека нејзината совршена продукција и атмосфера ја расипуваат преедноставните ликови и недостатокот од оригиналност. И додека некои, како **Houston Chroniclea** во ‘Австралија’ гледаат совршенство: *‘Филмот содржи сè што е потребно – комедија и трагедија, акција и драма. Потполно квалитетен филм кој многу брзо ќе ја заинтересира и воодушеви својата публика’*, а други пак како на пр. **USA Today** велат вака: „*Режисерот едноставно премногу се трудел да направи филм со епски пропорции. Наместо тоа добивме исфорсирана мелодрама која пред сè е досадна.*“

## Наводи

## Надворешни врски
* Официјално мрежно место 
* Семрежна филмска база на податоци
* Бокс Офис Мојо

Категорија:Филмови од 2008 година
Категорија:Филмови со Никол Кидман
Категорија:Филмови на англиски јазик
Тоде Илиевски

**Тоде Илиевски** — поет,  писател за деца и млади, сатиричар, хуморист, преведувач, енигматичар и шаховски проблемист. Објавил над 9 000 енигматски творби (анаграми, палиндроми и ребуси) и околу 450 шаховски проблеми.

## Животопис
Роден е на  година во с. Мраморец, Охридско. Завршил Филолошки факултет во Скопје. Работел како просветен работник во повеќе места во Западна Македонија. Бил директор на Радио Дебар и на НУ Библиотека „Григор Прличев“ – Охрид.

Член  на Друштвото на писателите на Македонија од 1994 година. Учествувал во работата на редакциите на „Јужен бран“, „Спизалит“, „Радосна вест“ и „Копнежи“, а бил главен и одговорен уредник на енигматските забавници „Клуч“ и „Ѕуница“. Одделни песни му се препеани на други јазици. Застапуван е во антологии, избори и учебници. Преведува од словенските јазици.

## Творештво
Илиевски е автор на следниве дела:
* „Ведро едро“ (поезија за деца, 1990)
* „Концерт за шумите“ (поезија, 1992)
* „Изворите во горите“ (поезија за деца, 1999)
* „Зелен блен“ (поезија, 2001)
* „8X8 by Tode Ilievski - 64 selected problems 1977 - 2002“ (шаховски проблеми, 2002)
* „Лов на Лебедовото Езеро“ (поезија, 2008)
* „Приватните библиотеки во Охрид и Охридско“ (лексикон на приватни библиотеки во соавторство со Виолета Мартиновска, 2008)
* „Липов чај“ (поезија за деца, 2009)
* „Ќерката на поетот“ (поезија, 2011)
* „Белиот предел“ (поезија за деца, *ПНВ Публикации, 2021*)

Три негови кратки раскази се застапени во антологијата на македонскиот краток расказ, „Џинџуџе во земјата на афионите“ (Темплум, 2022).

## Награди
* Повелба на Св. Климент (за творештво, 2002)
* Награда на Празникот на липите (за песна, 2003 и 2006) 
* Награда на фестивалот Славјанска прегратка – Варна (за песна, 2008) 
* Награда на Издавачката куќа „Феникс“ (за краток расказ, 2008)
* Награда „Ванчо Николески“ (за најдобра стихозбирка за деца, 2010)

## Извори

Категорија:Македонски писатели
Категорија:Луѓе од Мраморец
Категорија:Луѓе од Охридско
Категорија:Добитници на наградата „Ванчо Николески“
Апостол Симон

*
*'Симон Зилот** ([[грчки]]: ''Σίμων ο Ζηλωτής'') или **Симон Кананец*' ([[грчки]]: Σίμων ό Κανανίτης*), е еден од дванаесетте апостоли на Исус Христос. Во апостолксиот список кај Матеј (10,4) и Марко (3,18)  е наречен и *Кананец*, додека на двете места кај евангелист Лука се нарекува и Зилот (Лк 6,15; Дап 1,13), и тоа најчесто на десеттото место.

Роден е во Галилеја. На неговата свадба дошол Исус Христос со апостолите. Според Библијата, кога виното се потрошило, Исус Христос ја претворил водата во вино. Гледајќи го ова чудо, Симон ја напуштил својата куќа, заедно со неговата невеста и родители и заминал со Исус Христос, кој претходно го повикал. Самата додавка *Зилот* означува ревност, фанатичност а Симон така е наречен според неговата голема ревност кон Исус и неговото евангелие. По распнувањето на крст на Исус, Симон заминал за Мавританија во Африка каде го проповедал евангелието. Таму тој бил затворен, мачен и распнат на крст.

## Наводи

Категорија:Апостоли
Категорија:Ранохристијански маченици
Категорија:Православни светци
Категорија:Светци од Светата Земја
Категорија:Римокатолички светци од Палестина
Категорија:Коптски православни светци
Категорија:Светци на Златната Легенда
Категорија:Христијански маченици од 1 век
Категорија:Англикански светци
Категорија:Родени во непозната година
Категорија:Светци од Новиот завет
Категорија:Христијански светци од 1 век
Alcohol 120%

**Alcohol 120%** е програм за потврдување на слики на дискови и погонски емулатор создаден од Alcohol Soft.

Alcohol 120% може исто така што монтира слики на дискови, со поддршка на нивниот соодветен медиски графички опис (.mds/.mdf) на форматот на сликата на дискот.

## Надворешни врси
* Alcohol Soft Product Homepage
* Alcohol 120% Italian website 
* mdf2iso  - open-source tool to convert Alcohol .MDF images to ISO images
* Alcohol 52% Free Edition Download

Категорија:Програмска опрема
Каласлари (појаснување)

**Каласлари** (или **Караслари**) може да се однесува на две соседни села во Велешко:

* Долно Каласлари
* Горно Каласлари
Чед Мајкл Мари

**Чед Мајкл Мари** (; р. 24 август 1981 г.) — американски глумец и поранешен манекен. Чед е најпознат по својата улога на Лукас Скот во телевизиската серија на The CW, *[[Три Хил]]*.

## Наводи

## Надворешни врски
* 
* Chad Michael Murray interview 

еn:Chad Michael Murray

Категорија:Родени во 1981 година
Категорија:Живи луѓе
Итала (ловиште)

мини|Жирафа на ловиштето Итала
**Итала** (англ. *Itala Game Reserve*) — ловиште површина од 290 км2 нерамен планински крај на северот на провинцијата Квазулу-Натал, околу 400&nbsp;км северно од градот Дурбан во ЈАР. Ова е едно од најновите ловишта во ЈАР. Надморската височина се движи од 400 m до 1450 m, па затоа теренот се одликува со голема разноликост - од густо обраснати речни долини, па сѐ до тревнати висорамнини, с'ртови и гребени.

Во ловиштето живее секаков крупен дивеч, освен лавот.

## Историја
* Во доцниот XIX век кралот Динизулу им го дал ова земјиште на бели земјоделци.
* Во 1973 одборот за национални паркови почнал да откупува поединечни чифлици и да ги претвора во резерват.

## Занимливости
*  Во Итала се наоѓаат два напуштени рудника за злато.

## Поврзано
* Список на природни резервати во ЈАР

## Наводи

## Надворешни врски
* Владина страница на управата на провинцијата Квазулу-Натал  
* Страница на организацијата Ezemvelo KZN Wildlife 
* Официјална страница на Јужноафриканските национални паркови 

Категорија:Заштитени подрачја во ЈАР
Список на ѕвезди во соѕвездието Феникс

Ова е список на позначајни ѕвезди во соѕвездието **[[Феникс (соѕвездие)|Феникс]]**, надолно подредени според сјајноста.

## Поврзано
* Список на ѕвезди по соѕвездие

## Извори
*
*
*
*
*
*


Феникс
Ангели и демони (филм)

**Ангели и Демони** е американски игран филм кој беше промовиран на 15 мај 2009 година. Филмот се заснова на истоимениот роман на Ден Браун, Ангели и демони. Тој е продолжение на Кодот на Да Винчи од 2006 година, и покрај тоа што самиот роман е напишан пред романот Кодот на Да Винчи. Во главната улога повторно се појавува Том Хенкс во улога на Роберт Ленгтон, а режисер на филмот е Рон Хаувард.
## Наводи

Категорија:Филмови од 2009 година
Категорија:Американски филмови
Категорија:Филмови на англиски јазик
Категорија:Филмови со Том Хенкс
Категорија:Филмови на Рон Хаувард